arnastofnun/IGC-2024 huggingface dataset:
Samstarf við Færeyjar og Grænland um málefni norðurslóða Þingsályktun - þingskjal nr. 512

143. löggjafarþing 2013–2014.

Nr. 12/143.

Þingskjal 512 - 42. mál.

Þingsályktun um að styrkja samstarf við Færeyjar og Grænland um málefni norðurslóða.

Alþingi ályktar að skora á ríkisstjórnina að styrkja samstarf við Færeyjar og Grænland um málefni norðurslóða, ásamt því að vinna að sameiginlegri vestnorrænni stefnumörkun varðandi norðurslóðir á þeim sviðum þar sem hagsmunir landanna fara saman og þau eru á einu máli. Utanríkisráðherra Íslands hitti utanríkisráðherra landanna tveggja reglulega til að ræða málefni norðurslóða og önnur sameiginleg hagsmunamál vestnorrænu landanna, helst árlega eða annað hvert ár hið minnsta. Fundurinn verði haldinn samhliða ársfundi Vestnorræna ráðsins ef mögulegt er.

Samþykkt á Alþingi 15. janúar 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samstarf við Færeyjar og Grænland um námskeið fyrir rithöfunda Þingsályktun - þingskjal nr. 513

143. löggjafarþing 2013–2014.

Nr. 13/143.

Þingskjal 513 - 43. mál.

Þingsályktun um samstarf við Færeyjar og Grænland um námskeið fyrir starfandi og upprennandi rithöfunda í löndunum þremur.

Alþingi ályktar að skora á ríkisstjórnina að koma á samstarfi við stjórnvöld í Færeyjum og á Grænlandi um skipulagningu námskeiða fyrir starfandi og upprennandi rithöfunda í samvinnu við rithöfundasambönd landanna með það að markmiði að styrkja ritlist og sagnahefð í löndunum.

Samþykkt á Alþingi 15. janúar 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Kaup ríkisins á Grímsstöðum á Fjöllum Þingsályktunartillaga - þingskjal nr. 530

143. löggjafarþing 2013–2014.

Þingskjal 530 - 276. mál.

Tillaga til þingsályktunar um kaup ríkisins á Grímsstöðum á Fjöllum.

Flm.: Ögmundur Jónasson, Svandís Svavarsdóttir.

Alþingi ályktar að fela ríkisstjórninni að leita eftir samningi um kaup á Grímsstöðum á Fjöllum og tryggja þannig að jörðin verði þjóðareign.

Greinargerð.

Þingsályktunartillaga þessi var áður flutt á 141. löggjafarþingi (þskj. 301, 269. mál) af Guðfríði Lilju Grétarsdóttur en var ekki tekin til umfjöllunar. Hún er því endurflutt óbreytt. Tillögunni fylgdi svofelld greinargerð:

„Mikil umræða hefur spunnist í tengslum við áform erlendra auðmanna að festa kaup á Grímsstöðum á Fjöllum og öðru jarðnæði í landinu. Þetta varð m.a. til þess að um 150 einstaklingar sendu frá sér svohljóðandi áskorun til Alþingis og ríkisstjórnarinnar undir yfirskriftinni Grímsstaðir á Fjöllum verði þjóðareign:

„Stjórnvöldum ber að standa vörð um eignarhald og umráð landsmanna yfir óbyggðum Íslands og þar með bújörðum sem teygja sig inn á hálendið eða hafa sérstöðu í huga þjóðarinnar af landfræðilegum, sögulegum og menningarlegum ástæðum. … Við skorum á Alþingi og ríkisstjórn að marka skýra stefnu í þessa veru og ákveða hvaða jarðir í eigu ríkisins skuli aldrei selja og að ríkið muni kaupa hliðstæðar jarðir til að tryggja að þær haldist í þjóðareign.“

Margt mælir með því að ríkið festi kaup á Grímsstöðum á Fjöllum sem eru í þjóðlendujaðrinum. Ríkið á þegar tvær jarðir suður af Grímsstöðum, Víðidal og Möðrudal, og um fjórðung af Grímsstöðum á Fjöllum. Þá skal tekið undir það sem fram kemur í framangreindri áskorun að æskilegt sé að mótuð verði stefna varðandi eignarhald og umráð yfir óbyggðum og þá sérstaklega bújörðum sem teygja sig inn á hálendið. Þróunin í þessum efnum hefur verið mikið til umræðu að undanförnu og afhjúpað hversu brýnt er að móta stefnu til framtíðar og betrumbæta regluverkið í heild sinni hvað varðar eignarhald og umráðarétt yfir landi. Um ítarlegri umfjöllun og reifun á mikilvægi þess að endurskoða allt regluverk er snýr að eignarhaldi og umráðarétti yfir landi hérlendis og hversu áríðandi er að glata ekki óskoruðum yfirráðum yfir dýrmætum landsvæðum skal bent sérstaklega á greinargerð í 17. máli frá 141. löggjafarþingi.

Þangað til þessi nauðsynlega heildarendurskoðun hefur farið fram verður að koma jörðum á borð við Grímsstaði á Fjöllum í skjól svo að tryggt sé að yfirráðin yfir landinu glatist ekki til frambúðar.“ is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Fríverslunarsamningur Íslands og Kína Þingsályktun - þingskjal nr. 568

143. löggjafarþing 2013–2014.

Nr. 14/143.

Þingskjal 568 - 73. mál.

Þingsályktun um fullgildingu fríverslunarsamnings milli ríkisstjórnar Íslands og ríkisstjórnar Alþýðulýðveldisins Kína.

Alþingi ályktar að heimila ríkisstjórninni að fullgilda fyrir Íslands hönd fríverslunarsamning milli ríkisstjórnar Íslands og ríkisstjórnar Alþýðulýðveldisins Kína sem undirritaður var af utanríkisráðherra Íslands og viðskiptaráðherra Kína 15. apríl 2013.

Samþykkt á Alþingi 29. janúar 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samstarf við Færeyjar og Grænland á sviði menntunar heilbrigðisstarfsmanna Nefndarálit - þingskjal nr. 577

143. löggjafarþing 2013–2014.

Þingskjal 577 - 41. mál.

Síðari umræða.

Nefndarálit um tillögu til þingsályktunar um samstarf við Færeyjar og Grænland á sviði

menntunar heilbrigðisstarfsmanna, starfsmannaskipti

og veitingu heilbrigðisþjónustu á milli landanna.

Frá utanríkismálanefnd.

Nefndin hefur fjallað um málið og fengið á sinn fund Unni Brá Konráðsdóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins. Kostnaðarmat barst um málið frá velferðarráðuneyti.

Með tillögunni er lagt til að Alþingi skori á ríkisstjórnina að efna til samstarfs við stjórnvöld Færeyja og Grænlands um menntun heilbrigðisstarfsmanna í löndunum og að tryggja möguleika á starfsmannaskiptum milli landanna. Jafnframt verði kannaðir möguleikar á því að þróa frekara samstarf á sviði geðlæknisþjónustu, bæði hvað varðar menntun starfsmanna og meðferð fyrir sjúklinga.

Í kostnaðarmati velferðarráðuneytis kemur fram að samstarf við Færeyjar og Grænland á sviði heilbrigðisþjónustu á sér langa sögu og er þar gerð grein fyrir helstu samningum og samráði. Heilbrigðisráðherra hefur þegar tekið tillögurnar til umræðu á fundum ráðherranna í Þórshöfn og mótað tillögur um samninga og aukið samstarf. Í framhaldinu verður betur unnt að kostnaðarmeta tillögurnar.

Við umfjöllun nefndarinnar kom fram að tillagan um samstarf á sviði menntunar heilbrigðisstarfsmanna, starfsmannaskipti og veitingu heilbrigðisþjónustu væri til þess fallin að lækka kostnað hjá hverju landi fyrir sig.

Tillagan byggist á ályktun nr. 1/2013 sem samþykkt var á ársfundi Vestnorræna ráðsins 20. ágúst 2013 í Narsarsuaq á Suður-Grænlandi en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Nefndin leggur til að tillagan verði samþykkt óbreytt.

Össur Skarphéðinsson var fjarverandi við afgreiðslu málsins.

Alþingi, 21. janúar 2014.

Birgir Ármannsson,

form.

Ásmundur Einar Daðason,

frsm.

Frosti Sigurjónsson.

Guðlaugur Þór Þórðarson.

Óttarr Proppé.

Silja Dögg Gunnarsdóttir.

Vilhjálmur Bjarnason.

Bjarkey Gunnarsdóttir.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samstarf við Færeyjar og Grænland á sviði heilbrigðisþjónustu Nefndarálit - þingskjal nr. 578

143. löggjafarþing 2013–2014.

Þingskjal 578 - 44. mál.

Síðari umræða.

Nefndarálit um tillögu til þingsályktunar um aukið samstarf við Færeyjar og Grænland

á sviði heilbrigðisþjónustu.

Frá utanríkismálanefnd.

Nefndin hefur fjallað um málið og fengið á sinn fund Unni Brá Konráðsdóttur, formann Íslandsdeildar Vestnorræna ráðsins, og Þórð Þórarinsson, framkvæmdastjóra Vestnorræna ráðsins. Kostnaðarmat barst um málið frá velferðarráðuneyti.

Með tillögunni er lagt til að Alþingi skori á ríkisstjórnina að gera samninga við stjórnvöld Færeyja og Grænlands um aukið samstarf á sviði heilbrigðisþjónustu, einkum hvað varðar skurðlækningar. Sérhæfing hvers lands á mismunandi sviðum skurðlækninga verði nýtt þar sem því verði við komið. Skorað er á heilbrigðisráðherra landanna að útvíkka slíkt samstarf til annarra sviða og ná samkomulagi um þátttöku allra landanna þannig að þau geti bæði verið veitendur og viðtakendur þjónustunnar.

Í kostnaðarmati velferðarráðuneytis kemur fram að samstarf við Færeyjar og Grænland á sviði heilbrigðisþjónustu á sér langa sögu og eru helstu samningar og samráð reifuð. Heilbrigðisráðherra hefur þegar tekið tillögurnar til umræðu á fundum ráðherranna í Þórshöfn og mótað tillögur um samninga og aukið samstarf. Í framhaldinu verður betur unnt að kostnaðarmeta tillögurnar.

Við umfjöllun nefndarinnar kom fram að tillagan um samstarf á sviði heilbrigðisþjónustu væri til þess fallin að lækka kostnað hjá hverju landi fyrir sig.

Tillagan byggist á ályktun nr. 2/2013 sem samþykkt var á ársfundi Vestnorræna ráðsins 20. ágúst 2013 í Narsarsuaq á Suður-Grænlandi en þar er áskorun þessa efnis beint til ríkisstjórnar Íslands og landsstjórna Færeyja og Grænlands.

Nefndin leggur til að tillagan verði samþykkt óbreytt.

Össur Skarphéðinsson var fjarverandi við afgreiðslu málsins.

Alþingi, 21. janúar 2014.

Birgir Ármannsson,

form.

Guðlaugur Þór Þórðarson, frsm.

Ásmundur Einar Daðason.

Frosti Sigurjónsson.

Óttarr Proppé.

Silja Dögg Gunnarsdóttir.

Vilhjálmur Bjarnason.

Bjarkey Gunnarsdóttir.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samstarf við Færeyjar og Grænland á sviði menntunar heilbrigðisstarfsmanna Þingsályktun - þingskjal nr. 593

143. löggjafarþing 2013–2014.

Nr. 15/143.

Þingskjal 593 - 41. mál.

Þingsályktun um samstarf við Færeyjar og Grænland á sviði menntunar heilbrigðisstarfsmanna, starfsmannaskipti og veitingu heilbrigðisþjónustu á milli landanna.

Alþingi ályktar að skora á ríkisstjórnina að efna til samstarfs við stjórnvöld Færeyja og Grænlands um menntun heilbrigðisstarfsmanna í löndunum og að tryggja möguleika á starfsmannaskiptum milli landanna. Jafnframt verði kannaðir möguleikar á því að þróa frekara samstarf á sviði geðlæknisþjónustu, bæði hvað varðar menntun starfsmanna og meðferð fyrir sjúklinga.

Samþykkt á Alþingi 11. febrúar 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samstarf við Færeyjar og Grænland á sviði heilbrigðisþjónustu Þingsályktun - þingskjal nr. 594

143. löggjafarþing 2013–2014.

Nr. 16/143.

Þingskjal 594 - 44. mál.

Þingsályktun um aukið samstarf við Færeyjar og Grænland á sviði heilbrigðisþjónustu.

Alþingi ályktar að skora á ríkisstjórnina að gera samninga við stjórnvöld Færeyja og Grænlands um aukið samstarf á sviði heilbrigðisþjónustu, einkum hvað varðar skurðlækningar. Sérhæfing hvers lands á mismunandi sviðum skurðlækninga verði nýtt þar sem því verður við komið. Skorað er á heilbrigðisráðherra landanna að útvíkka slíkt samstarf til annarra sviða og ná samkomulagi um þátttöku allra landanna þannig að þau geti bæði verið veitendur og viðtakendur þjónustunnar.

Samþykkt á Alþingi 11. febrúar 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Varðveisla menningararfleifðar á stafrænu formi Nefndarálit - þingskjal nr. 693

143. löggjafarþing 2013–2014.

Þingskjal 693 - 196. mál.

Síðari umræða.

Nefndarálit um tillögu til þingsályktunar um varðveislu menningararfleifðar á stafrænu formi.

Frá allsherjar- og menntamálanefnd.

Nefndin hefur fjallað um málið. Umsagnir bárust frá Landsbókasafni Íslands – Háskólabókasafni, Listasafni Íslands og Náttúruminjasafni Íslands.

Í tillögunni felst að mennta- og menningarmálaráðherra setji fram stefnu um varðveislu íslenskrar menningararfleifðar á stafrænu formi. Gert er ráð fyrir því að verkið verði unnið á næstu tíu til tuttugu árum.

Markmið tillögunnar er annars vegar að koma í veg fyrir að menningarverðmæti glatist eða eyðileggist og hins vegar að auðvelda fólki aðgang að menningarverðmætum sem er að finna á stafrænu formi.

Í þeim umsögnum sem bárust um málið er tekið undir efni þess og mælt með að það verði samþykkt. Meðal annars kemur fram í einni umsagnanna að það væri fagnaðarefni ef sett verður fram markviss og heildstæð stefna um varðveislu íslenskrar menningararfleifðar. Auk þess kemur fram að löngu sé orðið tímabært að ríkið marki skýra, heildstæða og metnaðarfulla stefnu og verkáætlun um varðveislu íslenskrar menningararfleifðar á stafrænu formi.

Nefndin telur mikilvægt að koma verkefninu í farveg hið fyrsta og leggur til að tillagan verði samþykkt óbreytt.

Alþingi, 6. mars 2014.

Unnur Brá Konráðsdóttir,

form.

Líneik Anna Sævarsdóttir,

frsm.

Páll Valur Björnsson.

Elsa Lára Arnardóttir.

Guðbjartur Hannesson.

Helgi Hrafn Gunnarsson.

Jóhanna María Sigmundsdóttir.

Svandís Svavarsdóttir.

Vilhjálmur Árnason.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Landsnet ferðaleiða Nefndarálit - þingskjal nr. 719

143. löggjafarþing 2013–2014.

Þingskjal 719 - 122 mál.

Síðari umræða.

Nefndarálit um tillögu til þingsályktunar um landsnet ferðaleiða.

Frá umhverfis- og samgöngunefnd.

Nefndin hefur fjallað um málið. Nefndinni bárust umsagnir frá Bændasamtökum Íslands, Landmælingum Íslands, Landssambandi hestamannafélaga, Landssamtökum hjólreiðamanna, Læknafélagi Íslands, Samtökum ferðaþjónustunnar og Vegagerðinni. Með tillögunni er lagt til að innanríkisráðherra, iðnaðar- og viðskiptaráðherra og umhverfis- og auðlindaráðherra verði falið að hefja nú þegar í sameiningu vinnu við skipulagningu og kortlagningu leiða- og þjónustukerfis fyrir ferðamenn sem fara um landið fótgangandi, á reiðhjólum eða á hestum þannig að til verði eitt samtengt landsnet ferðaleiða. Megintilgangur tillögunnar samkvæmt greinargerð er að stuðla að því hið fyrsta að ráðist verði í skilgreiningu og skipulagningu ferðaleiða, samræmingu fyrirkomulags merkinga, afmörkun og skilgreiningu heita á leiðum og gerð númerakerfis fyrir allt landið.

Í greinargerð með tillögunni er sérstaklega tekið fram að fyrir undirbúning verkefnisins þurfi öflugt samstarf við fulltrúa ýmissa aðila, svo sem Sambands íslenskra sveitarfélaga, Vegagerðarinnar, Ferðamálastofu, Samtaka ferðaþjónustunnar, Landssamtaka hjólreiðamanna, Ungmennafélags Íslands, Landssamtaka hestamannafélaga, Ferðafélags Íslands, Ferðafélagsins Útivistar, Kayakklúbbsins, gönguskíðafélaga, landlæknisembættis, Slysavarnafélagsins Landsbjargar og Vatnajökulsþjóðgarðs.

Umsagnaraðilar voru almennt jákvæðir gagnvart tillögunni og voru nokkrir tilbúnir til samstarfs um verkefnið. Nefndin telur mikilvægt að nýta þennan samstarfsvilja til að efla verkefnið og setja kraft í vinnu við það. Bændasamtök Íslands bentu á að eðlilegt væri þegar um væri að ræða jafn umfangsmikið verkefni sem snertir í mörgum tilvikum m.a. jarðir í einkaeigu og bújarðir að haft verði samráð við samtökin, ekki einungis vegna undirbúnings verkefnisins heldur einnig við vinnuna sjálfa. Nefndin tekur undir þessi sjónarmið og telur einnig að hafa skuli samráð við heimamenn á hverjum stað þegar ræddar eru hugmyndir um kortlagningu göngu- og reiðleiða um lönd þeirra. Þá telur nefndin að vegna lögbundins hlutverks við kortagerð á landinu skuli Landmælingar Íslands hafa aðkomu að verkefninu.

Nefndin leggur til að tillagan verði samþykkt óbreytt.

Ásta Guðrún Helgadóttir var fjarverandi við afgreiðslu málsins.

Alþingi, 12. mars 2014.

Höskuldur Þórhallsson,

form.

Katrín Jakobsdóttir,

frsm.

Katrín Júlíusdóttir.

Haraldur Einarsson.

Brynjar Níelsson.

Birgir Ármannsson.

Róbert Marshall.

Vilhjálmur Árnason.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Alþjóðlegur dagur lýðræðis Þingsályktunartillaga - þingskjal nr. 754

143. löggjafarþing 2013–2014.

Þingskjal 754 - 415. mál.

Tillaga til þingsályktunar um að minnast með táknrænum hætti alþjóðlegs dags lýðræðis 15. september ár hvert.

Flm.: Bjarkey Gunnarsdóttir.

Alþingi ályktar að verða við kalli allsherjarþings Sameinuðu þjóðanna frá árinu 2007 um að minnast með táknrænum hætti alþjóðlega lýðræðisdagsins 15. september ár hvert.

Greinargerð.

Þessi tillaga var áður lögð fram af Þuríði Backman á 141. löggjafarþingi (þskj. 1262, 686. mál).

Allsherjarþing Sameinuðu þjóðanna samþykkti árið 2007 að 15. september skyldi vera alþjóðlegur lýðræðisdagur til að minnast Lýðræðisyfirlýsingar Alþjóðaþingmannasambandsins (IPU) frá september 1997. Fyrsti alþjóðlegi lýðræðisdagurinn var haldinn hátíðlegur 15. september árið 2008.

Alþjóðaþingmannasambandið gaf út yfirlýsingu um alþjóðlegan lýðræðisdag sem leiðsögn fyrir ríkisstjórnir og þing um allan heim til eflingar lýðræði. Lýðræðisyfirlýsingin hefur mikið gildi þegar fjallað er um grundvallarlögmál lýðræðisins, viðmið í starfi lýðræðislegra stjórna og alþjóðlega vídd lýðræðis. Þá er yfirlýsingin viðleitni til að byggja upp og efla lýðræðislega stjórnarhætti hvar sem því verður við komið.

Alþjóðaþingmannasambandið hvetur þjóðþing heims til að halda daginn hátíðlegan. Lagðar eru til mismunandi leiðir til að halda upp á daginn með táknrænum hætti og hafa þjóðþing frjálsar hendur varðandi útfærslu hans. Hægt væri til dæmis að skipuleggja sérstaka umræðu í þinginu þar sem fulltrúum allra þingflokka væri boðið að taka þátt í umræðum um lýðræði og þróun þess eða að skipuleggja þverpólitíska vinnuhópa innan þingsins sem ályktar um efnið. Þá mætti nota daginn til að vekja athygli á starfi skólaþings Alþingis þar sem nemendur efstu bekkja grunnskóla taka þátt í hlutverkaleik og fylgja í stórum dráttum reglum um starfshætti Alþingis. Þar eiga nemendur að komast að lýðræðislegri niðurstöðu með því að hlusta á og meta rök og álit annarra, tjá eigin skoðun og taka afstöðu.

Nú eiga 193 ríki aðild að Sameinuðu þjóðunum en Ísland varð aðildarríki árið 1946. Lýðræði er einn af hornsteinum Sameinuðu þjóðanna. is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();